हिम मिलन-2015 में दिखा हिमाचल प्रदेश का कल्चर
हिमाचलकल्याण सभा कालका ने रविवार को रेलवे सामुदायिक भवन में अपना वार्षिक उत्सव हिम मिलन-2015 का धूमधाम के साथ आयोजन किया। कार्यक्रम में विधायक लतिका शर्मा ने बतौर मुख्यातिथि शिरकत की। शर्मा ने कार्यक्रम की प्रशंसा करते हुए सभा को हरसंभव सहायता देने का आश्वासन देते हुए सभा को इस आयोजन के लिए बधाई भी दी है। हिम मिलन उत्सव में स्थानीय हिमाचल से आए हुए कलाकारों द्वारा रंगारंग सांस्कृतिक कार्यक्रम प्रस्तुत किए गए, जिसको देखकर तो ऐसा लग रहा था कि मानो सामुदायिक भवन में ही हिमाचल की संस्कृति सिमट आई हो। हमीरपुर के कलाकार हंसराज ने लोकगीत गीत हिमाचली भांगड़ा पहर सवेला दिए गई री नी बहुए, की लोगों ने खूब सराहना की। वहीं हिमाचल की ना टी के दौरान पंडाल तालियों की आवाजों से गूंजता रहा। कार्यक्रम के दौरान सभा ने अपनी वार्षिक उपलब्धियां गिनवाई तथा कार्यक्रम में उपस्थित अतिथियों को शाल स्मृति चिह्न भेंट कर सम्मानित किया।हिमाचली धाम का आयोजन किया, जिसका लोगों ने खूब आनंद उठाया। पंचकूला नगर निगम सीनियर डिप्टी मेयर एसएस नंदा, सभा के कुलदीप सिंह, डाॅ. आरएस राणा, डाॅ.टीएन शर्मा, जगदीप, नवजीवन, पवना ठाकुर सहित अन्य मौजूद रहे।
रेलवे सामुदायिक भवन में हुए कार्यक्रम में पहुंची विधायक लतिका शर्मा।
bho_Deva hin_Deva mai_Deva